Δημήτριος Θεοχαρίδης

Ο Δημήτριος Θεοχαρίδης, (1915 - 23 Ιανουαρίου 1998)Αρχείο Δήμου Θεσσαλονίκης., του Θεοχάρη, ήταν Έλληνας πολιτικός από τη Θεσσαλονίκη.

 Σταδιοδρομία 
Γεννήθηκε στη Θεσσαλονίκη το 1915. Εργάστηκε ως ιδιωτικός υπάλληλος και από τα νεανικά του χρόνια ασχολήθηκε με το συνδικαλισμό, υπηρετώντας ως πρόεδρος του Εργατικού Κέντρου της γενέτειράς του.Δημοσθένη Κούκουνα, Οι Έλληνες πολιτικοί 1926-1949, εκδόσεις Μέτρον 1999, σελ. 76. Πολιτεύτηκε στη συμπρωτεύουσα με το Λαϊκό Κόμμα. Εξελέγη βουλευτής Θεσσαλονίκης δύο φορές, το 1946 και το 1950. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 130, αρ. 361). Από τις 4 Νοεμβρίου 1946 ως τις 24 Ιανουαρίου 1947 στην κυβέρνηση Μαξίμου και από τις 27 Ιανουαρίου ως τις 17 Φεβρουαρίου 1947 στην κυβέρνηση Κωνσταντίνου Τσαλδάρη, χρημάτισε υφυπουργός Εφοδιασμού.

Έγραψε ιστορικά έργα, με σημαντικότερο το "Η Μακεδονία στις φλόγες" (Αθήνα 1968).
 Παραπομπές 

Κατηγορία:Έλληνες συγγραφείς του 20ού αιώνα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υφυπουργοί Εφοδιασμού
Κατηγορία:Βουλευτές Θεσσαλονίκης